Fort Beaufort er en missionsstation, som pastor Joseph Williams fra London Missionary Society etablerede i 1816. I 1822 byggede oberst Maurice Scott fra Royal Warwickshire Regiment et blokhus omkring tre miles fra missionstationen som en militær grænsepost og fæstning mod angreb fra Xhosa under deres høvding, Maqoma. Briterne navngav det Fort Beaufort til ære for hertugen af Beaufort, far til Lord Charles Henry Somerset, den første britiske guvernør i Kapkolonien (1814 til 1826). Efter den sjette Xhosa-krig
(1834-1835), gav guvernør Sir Benjamin d'Urban tilladelse til at bygge et fort på stedet for det oprindelige blokhus. De nye bygninger omfattede et militærsygehus, vagthuse, infanteribakker og officerskvarterer.